Michal Kempný

Michal Kempný (sündinud 9. septembril 1990 Hodonínis) on Tšehhi jäähokimängija. Ta mängib kaitsjana Tšehhi kõrgliigaklubis Praha Sparta.

Ta alustas karjääri hooajal 2007–08 Slovakkia kõrgliigaklubis HK 36 Skalica. Seejärel mängis ta seitse hooaega Tšehhi klubides, sealhulgas HC Kometa Brnos.

2015. aasta aprillis sõlmis ta lepingu KHL-i klubiga Omski Avangard."Kempny agrees to contract in KHL with Avangard Omsk". hokej.cz. 29.4.2015. Vaadatud 31.12.2018 Hooajal 2015–16 sai ta Omski üheks põhikaitsjaks, skoorides 59 mängus kokku 21 punkti.

2016. aasta mais sõlmis ta üheaastase lepingu NHL-i klubiga Chicago Blackhawks."Blackhawks agree to terms with Johansson, Kempny and Lundberg". Chicago Blackhawks. 23.5.2016. Vaadatud 31.12.2018 NHL-is tegi ta debüüdi 12. oktoobril 2016. Esimese värava lõi ta NHL-is sama aasta 30. detsembril mängus Carolina Hurricanesi vastu.

2018. aasta veebruaris liitus ta Washington Capitalsiga. Samal hooajal tuli ta klubiga Stanley karika võitjaks.

2022. aasta juulis sõlmis ta lepingu NHL-i klubiga Seattle Kraken. Hooaega 2022/23 alustas ta American Hockey League'is (AHL) Krakeni tütarklubis Coachella Valley Firebirds, kuid osapoolte kokkuleppel lõpetati temaga leping vaid pärast kahte põhihooaja mängu.

2022. aasta oktoobris naasis Kempný Tšehhi kõrgliigasse, sõlmides kaheaastase lepingu Praha Spartaga.

2022. aasta maailmameistrivõistlustel võitis Kempný Tšehhi jäähokikoondise koosseisus pronksmedali. Ta kuulus Tšehhi koondisse ka 2016. ja 2017. aasta maailmameistrivõistlustel.

 Viited 

 Välislingid 

 Michal Kempný NHL.com lehel
 Michal Kempný hockeydb.com lehel

Kategooria:Tšehhi jäähokimängijad
Kategooria:Chicago Blackhawksi mängijad
Kategooria:Washington Capitalsi mängijad
Kategooria:Omski Avangardi mängijad
Kategooria:Sündinud 1990